CELEX: 32006D0704
Language: lv
Date: 2006-10-20 00:00:00
Title: 2006/704/EK: Komisijas Lēmums ( 2006. gada 20. oktobris ) par atsauces uz standartu EN 848-3:1999 Kokapstrādes mašīnu drošība – Frēzmašīnas vienpusējai apstrādei ar rotējošu griezējinstrumentu – 3. daļa: Ciparvadības frēzmašīnas un kailmateriāla frēzmašīnas publicēšanu ar ierobežojumu saskaņā ar Eiropas Parlamenta un Padomes Direktīvu 98/37/EK (izziņots ar dokumenta numuru K(2006) 4901)   (Dokuments attiecas uz EEZ)

21.10.2006   
            
            
               LV
            
            
               Eiropas Savienības Oficiālais Vēstnesis
            
            
               L 291/35
            
         
      KOMISIJAS LĒMUMS
   
   (2006. gada 20. oktobris)
   par atsauces uz standartu EN 848-3:1999 “Kokapstrādes mašīnu drošība – Frēzmašīnas vienpusējai apstrādei ar rotējošu griezējinstrumentu – 3. daļa: Ciparvadības frēzmašīnas un kailmateriāla frēzmašīnas” publicēšanu ar ierobežojumu saskaņā ar Eiropas Parlamenta un Padomes Direktīvu 98/37/EK
   (izziņots ar dokumenta numuru K(2006) 4901)
   (Dokuments attiecas uz EEZ)
   (2006/704/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1998. gada 22. jūnija Direktīvu 98/37/EK par dalībvalstu normatīvo un administratīvo aktu tuvināšanu attiecībā uz mašīnām (1) un jo īpaši tās 6. panta 1. punktu,
   ņemot vērā tās pastāvīgās komitejas atzinumu, kas izveidota ar 5. pantu Eiropas Parlamenta un Padomes 1998. gada 22. jūnija Direktīvā 98/34/EK, ar ko nosaka informācijas sniegšanas kārtību tehnisko standartu un noteikumu jomā (2) un informācijas sabiedrības pakalpojumu sniegšanas noteikumus,
   tā kā:
   
               (1)
            
            
               Ja valsts standarts, transponējot saskaņotu standartu, uz kuru Eiropas Savienības Oficiālajā Vēstnesī ir publicēta atsauce, attiecas uz vienu vai vairākām drošības būtiskajām prasībām, kas noteiktas Direktīvas 98/37/EK I pielikumā, uzskata, ka saskaņā ar šo standartu ražotā mašīna atbilst attiecīgajām būtiskajām prasībām.
            
         
               (2)
            
            
               Atsauce uz standartu EN 848-3:1999 par kokapstrādes mašīnu drošību, ko 1999. gada 1. jūlijā pieņēma Eiropas Standartizācijas komiteja (CEN), ir publicēta Eiropas Savienības Oficiālajā Vēstnesī
                   (3).
            
         
               (3)
            
            
               Pēc tam, kad Zviedrija iesniedza oficiālu protestu, Komisija ar Lēmumu 2002/1002/EK (4) nolēma neanulēt Eiropas Savienības Oficiālajā Vēstnesī publicēto atsauci uz standartu EN 848-3:1999. Tādējādi, piemērojot standartu EN 848-3:1999, turpināja prezumēt atbilstību Direktīvā 98/37/EK paredzētajām drošības pamatprasībām.
            
         
               (4)
            
            
               Saistībā ar Zviedrijas iesniegto oficiālo protestu Komisija ir pilnvarojusi Eiropas Standartizācijas organizāciju (CEN) līdz 2005. gada 1. janvārim grozīt standartu EN 848-3:1999, lai īpašu uzmanību pievērstu koka detaļu izmešanas apdraudējumam un aizsargaprīkojuma uzstādīšanai, kas nodrošina pastiprinātu aizsardzību.
            
         
               (5)
            
            
               Saskaņā ar Direktīvas 98/37/EK 6. panta 1. punktu Vācija 2005. gada 28. jūlijā iesniedza oficiālu protestu attiecībā uz standartu EN 848-3:1999.
            
         
               (6)
            
            
               Komisija, pārbaudījusi standartu EN 848-3:1999, konstatēja, ka tas neatbilst vairākām būtiskām veselības aizsardzības un drošības pamatprasībām, kas noteiktas Direktīvas 98/37/EK I pielikumā, respektīvi, 1.1.2. punkta a) apakšpunktā (Drošības integrācijas principi), 1.3.2. punktā (Demontēšanās apdraudējums darbības laikā), 1.3.3. punktā (Apdraudējumi, ko rada krītoši vai izmesti objekti) un 1.4.1. punktā (Vispārīgas prasības attiecībā uz aizsargiem un drošības sastāvdaļām). Standarta EN 848-3:1999 specifikācijas 5.2.7.1.2. punkta b) apakšpunktā pirmajā līdz sestajā rindkopā attiecībā uz drošības aizsegu, jo īpaši lentveidīgu aizsegu, īpašībām un materiālu izvēli nav pietiekamas, lai novērstu iespējamu instrumentu daļu izmešanu.
            
         
               (7)
            
            
               
                  CEN vēl nav grozījusi standartu EN 848-3:1999, kā prasīts standartizācijas pilnvarā Nr. 311, kas šai organizācijai piešķirta attiecībā uz Direktīvu 98/37/EK.
            
         
               (8)
            
            
               Kamēr standarts EN 848-3:1999 nav grozīts, drošības un juridiskās noteiktības labad, Eiropas Savienības Oficiālajā Vēstnesī publicējot atsauci uz standartu EN 848-3:1999, jāpievieno atbilstīgs brīdinājums. Tāds pats brīdinājums dalībvalstīm jāpievieno valsts standartiem, ar kuriem transponē standartu EN 848-3:1999.
            
         
               (9)
            
            
               Tādēļ atsauce uz standartu EN 848-3:1999 attiecīgi jāaizstāj,
            
         IR PIEŅĒMUSI ŠO LĒMUMU.
   1. pants
   Atsauci uz standartu EN 848-3:1999 “Kokapstrādes mašīnu drošība – Frēzmašīnas vienpusējai apstrādei ar rotējošu griezējinstrumentu – 3. daļa: Ciparvadības (NC) frēzmašīnas un kailmateriāla frēzmašīnas” aizstāj ar pielikumā izklāstīto tekstu.
   2. pants
   Ja saskaņā ar Direktīvas 98/37/EEK 5. panta 2. punktu, dalībvalstis publicē atsauci uz valsts standartu, ar kuru transponē saskaņoto standartu EN 848-3:1999, tad tās minētai publikācijai pievieno tādu pašu brīdinājumu, kāds paredzēts šā lēmuma pielikumā.
   3. pants
   Šis lēmums ir adresēts dalībvalstīm.
   
      Briselē, 2006. gada 20. oktobrī
      
         
            Komisijas vārdā —
         
            priekšsēdētāja vietnieks
         
         Günter VERHEUGEN
         
      
   
   
      (1)  OV L 207, 23.7.1998., 1. lpp. Direktīvā jaunākie grozījumi izdarīti ar Direktīvu 98/79/EK (OV L 331, 7.12.1998., 1. lpp.).
   
      (2)  OV L 204, 21.7.1998., 37. lpp. Direktīvā jaunākie grozījumi izdarīti ar 2003. gada Pievienošanās aktu.
   
      (3)  OV C 110, 15.4.2000., 38. lpp.
   
      (4)  OV L 349, 24.12.2002., 103. lpp.
   
      PIELIKUMS
      
         “(Direktīvā paredzēto saskaņoto standartu nosaukumu un atsauču publicēšana)
         
                     ESO (1)
                     
                  
                  
                     Atsauce uz saskaņoto standartu un tā nosaukums
                     (un atsauces dokuments)
                  
                  
                     Pirmo reizi publicēts OV
                  
                  
                     Atsauce uz aizstāto standartu
                  
                  
                     Aizstātā standarta atbilstības prezumpcijas beigu datums
                     1. piezīme
                  
               
                     
                        CEN
                     
                  
                  
                     EN 848-3:1999
                     Kokapstrādes mašīnu drošība – Frēzmašīnas vienpusējai apstrādei ar rotējošu griezējinstrumentu – 3. daļa: Ciparvadības (NC) frēzmašīnas un kailmateriāla frēzmašīnas
                  
                  
                     15.4.2000
                  
                  
                     —
                  
                  
                      
                  
               
                     Brīdinājums: Attiecībā uz drošības aizsegu, jo īpaši lentveidīgu aizsegu, īpašībām un materiālu izvēli šis publicējums neskar pirmo līdz sesto rindkopu minētā standarta 5.2.7.1. punkta b) apakšpunktā, un, to piemērojot, neprezumē atbilstību veselības aizsardzības un drošības pamatprasībām, kas noteiktas Direktīvas 98/37/EK I pielikuma 1.3.2., 1.3.3. un 1.4.1. punktā, saistībā ar minētā pielikuma 1.1.2. punkta a) apakšpunktā paredzēto veselības aizsardzības un drošības pamatprasību.
                  
               
                     1. piezīme
                  
                  
                     Parasti atbilstības prezumpcijas beigu datums būs anulēšanas diena (“dow”), ko nosaka Eiropas Standartizācijas organizācija, taču šo standartu lietotāju uzmanība jāpievērš tam, ka dažos izņēmuma gadījumos šis datums var būt cits.
                  
               
                     2.1. piezīme
                  
                  
                     Jaunajam (vai grozītajam) standartam ir tāda pati darbības joma kā aizstātajam standartam. Norādītajā datumā aizstātais standarts zaudē atbilstības prezumpciju attiecībā uz direktīvas pamatprasībām.
                  
               
                     3. piezīme
                  
                  
                     Grozījumu gadījumā atsauces standarta numurs ir EN CCCCC:YYYY, iepriekšējie grozījumi, ja tādi bijuši, un attiecīgie jaunie grozījumi. Aizstātais standarts (3. aile) ir attiecīgi EN CCCCC:YYYY un tā iepriekšējie grozījumi, ja tādi bijuši, bet bez jaunā grozījuma. Norādītajā datumā aizstātais standarts zaudē atbilstības prezumpciju attiecībā uz direktīvas pamatprasībām.
                  
               
                     4. piezīme
                  
                  
                     Ražojuma atbilstību prezumē, ja tas atbilst 1. daļas un attiecīgās 2. daļas prasībām, ja šī 2. daļa arī ir uzskaitīta Eiropas Savienības Oficiālajā Vēstnesī publicētajā Direktīvā 98/37/EK.
                  
               Piezīme:
         
                     —
                  
                  
                     Visu informāciju par standartu pieejamību var iegūt no Eiropas standartizācijas organizācijām vai no valstu standartizācijas iestādēm, kuru saraksts ir pielikumā Eiropas Parlamenta un Padomes Direktīvai 98/34/EK (2) kurā grozījumi izdarīti ar Direktīvu 98/48/EK (3).
                  
               
                     —
                  
                  
                     Atsauču publikācija Eiropas Savienības Oficiālajā Vēstnesī nenozīmē, ka standarti ir pieejami visās Kopienas valodās.
                  
               
                     —
                  
                  
                     Ar šo sarakstu aizstāj visus iepriekšējos sarakstus, kas publicēti Eiropas Savienības Oficiālajā Vēstnesī. Komisija nodrošina šā saraksta atjaunināšanu.
                  
               Plašāku informāciju par saskaņotajiem standartiem skatīt internetā http://europa.eu.int/comm/enterprise/newapproach/standardization/harmstds/
      
      
         (1)  ESO: Eiropas Standartizācijas organizācija:
      
                  —
               
               
                  
                     CEN: Rue de Stassart 36, B-1050 Brussels. Tālrunis (32-2) 550 08 11; fakss (32-2) 550 08 19 (http://www.cenorm.be)
               
            
                  —
               
               
                  CENELEC: Rue de Stassart 35, B-1050 Brussels. Tālrunis (32-2) 519 68 71; fakss (32-2) 519 69 19 (http://www.cenelec.org)
               
            
                  —
               
               
                  
                     ETSI: 650, Route des Lucioles, F-06921 Sophia Antipolis. Tālrunis (33) 492 94 42 00; fakss (33) 493 65 47 16 (http://www.etsi.org)
               
            
         (2)  OV L 204, 21.7.1998., 37. lpp.
      
         (3)  OV L 217, 5.8.1998., 18. lpp.”